ભગવાન બુદ્ધઃબૌદ્ધ ધર્મના સ્થાપક બુદ્ધનો જન્મ કપિલવસ્તુમાં થયો હતો. તેમના જીવનકાળ દરમ્યાન ‘વિનય પિટક’, ‘દીપવંશ’ અને ‘મહાવંશ’ જેવાં પુસ્તકો કે જેની મદદથી તેમના શિષ્યો એકમેકની સારવાર કરતા હતા. દાઝી જવાના, ઘા પડવાના રોગો માટેની સારવાર અંગે આ પુસ્તકોમાં બુદ્ધે આપેલું વર્ણન, સૂચના અને માર્ગદર્શન સૌને ઉપયોગી નિવડતું હતું. બુદ્ધ ભગવાને પ્રાણીનાં શરીર ચીરીને અંદરની રચના જાણવા માટે થતી પ્રાણીઓની જાનહાનિ અટકાવી હતી. શરીર રચનાના અભ્યાસ માટે નમૂનાઓ કે મોડેલનો ઉપયોગ કરવાની હિમાયત કરી હતી. અત્યારે હવે કોલેજોમાં પ્રાણીઓનું વિચ્છેદન થતું નથી. નમૂના કે મોડેલ પરથી જ સમજાવવામાં આવે છે.